ઈન્ડેકસમાં ૫૪ ટકા હિસ્સો ધરાવતા ફૂડ એન્ડ બિવરેજિસના ભાવમાં ૬.૧૦ ટકા વૃદ્ધિ જોવા મળી છે. દેશનો જથ્થાબંધ ફુગાવો નવેમ્બરમાં સતત ૧૩મા મહિને -૧.૯૯ ટકા સાથે નકારાત્મક રહ્યો હતો. જો કે ફુગાવામાં ઘટાડાની ગતિ ઓકટોબરની સરખામણીએ ધીમી પડી છે. ઓકટોબરમાં ફુગાવો -૩.૮૧ ટકા રહ્યો હતો. જથ્થાબંધ ફુગાવો નીચો રહેવાનું મુખ્ય કારણ તેલના નીચા ભાવ જવાબદાર છે. ગયા વર્ષના નવેમ્બરની સરખામણીએ આ વર્ષના નવેમ્બરમાં તેલના જથ્થાબંધ ભાવ ૧૧.૦૯ ટકા નીચે છે. જો કે નવેમ્બરમાં ખાધાખોરાકીનો ફુગાવો વાર્ષિક ધોરણે ૫.૨૦ ટકા રહ્યો છે જે ઓકટોબરમાં ૨.૪૪ ટકા રહ્યો હતો એેમ પ્રાપ્ત આંકડા જણાવે છે.